钦定古今图书集成/明伦汇编/宫闱典/第097卷 > 《万年公主诔》左贵嫔
## 钦定古今图书集成/明伦汇编/宫闱典/第097卷 > 《万年公主诔》左贵嫔

昔。满衣早智，周晋夙成，咸以岐嶷，名存典经。猗欤公
主，在幼克哲。方德比齿，有邈先烈。何德之盛，而年或
阙？何华之繁，而实不结？雨坠风逝，形影长灭。赫赫京
室，河洛所经。阴精发曜，降兹淑灵。笃生公主，诞膺休
祯。秀出紫微，日晖月明。既睇艳姿，徽音孔昭。盼倩其
媚，婉曼其娇。宠玩轩陛，如琼如瑶。虽则弱齿，双德兼
苞，五福所集。闻之先民，“积善锺庆，怙德辅仁。宜终淑
美，光晖日新。云何降戾，景命不振。熠熠荣曜，英蕤始
芳。何辜于天，猥遇降霜。茕茕稚魂，飘飘遐翔。於戏何
辜，痛兹不福。生而何晚，没而何速。酷矣皇灵，谬哉司
禄。呜呼哀哉！日月载驰，白露凝结。自主薨徂，奄离时
节。吉凶乖邈，存亡异制。将迁幽都，潜”神永翳。呜呼公
主，魂岂是绥。岌岌灵轜，骏驷𬴂𬴂。挽僮齐唱，悲音激
摧。士女歔欷，高风增哀。一日不见，《采萧》作歌。况我公
主，形灭体讹。精灵迁逝，幽此中阿。言思言念，涕泪滂
沱。呜呼哀哉！